Rønning har siden 1982 undervist ved henholdsvis Kunstakademiet i Trondheim, Fakultet for arkitektur og billedkunst ved NTNU, Statens kunstakademi / Kunsthøgskolen i Oslo og Kunsthøgskolen i Bergen. Han var styreformann under etableringen av Kunstakademiet i Trondheim som statlig høgskole og siden rektor ved samme, han underviste ved Institutt for Produktdesign, NTNU under dets første tre år og var dekan ved Statens Kunstakademi under prosessen med restrukturering fra avdelingsstruktur til åpen undervisningsplan.